Sewwieq ta’ 19-il sena minn Naxxar iddaħħal l-isptar wara li tilef il-kontroll tal-karozza u baqa’ dieħel f’arblu tad-dawl bil-konsegwenza li tqaċċat min-nofs. L-inċident seħħ f’Ħal Lija għall-ħabta tas-7.30 p.m. Qarrej ta’ tvm.com.mt li nzerta għaddej minn din it-triq  ftit tal-ħin wara li seħħ l-inċident qal li b’xorti tajba x-xufier tal-karozza jidher li ma sofra ebda ġrieħi gravi għalkemm kellu jittieħed l-isptar għal xi ġrieħi li ġarrab. Fuq il-post issejħet ambulanza li ħadet liż-żagħżugħ l-isptar kif ukoll numru ta’ pulizija u anke ħaddiema tal-Korporazzjoni Enemalta biex jaqtgħu l-provvista tad-dawl hekk kif parti mill-arblu baqgħet imdendla fl-arja.